Downloaded from YTS.MX
Official YIFY movies site: YTS.MX
‫- סרט תיעודי של NETFLIX -‬
‫דקה אחת.‬
‫שלושים שניות.‬
‫חמש, ארבע, שלוש, שתיים, אחת. זמן לעצור!‬
‫מאז שאני זוכרת את עצמי, נהניתי להיות במים.‬
‫- יוהאנה נורדבלד -‬
‫- הינולה, פינלנד -‬
‫כשהייתי קטנה,‬ ‫הייתה בעיר שלנו בריכה בעומק חמישה מטרים.‬
‫הייתי צוללת לקרקעית אותה בריכה‬
‫וצופה באנשים שוחים מעליי.‬
‫כשמביטים באנשים מלמטה, הם דומים לחיות.‬
‫מרגישים תחושת השלמה עמוקה,‬
‫תחושה שאין בה כל שליליות או הפרעה.‬
‫זו פשוט הרגשה טבעית של טוּב.‬
‫החור בקרח הוא כמו שער‬
‫למקום שקט ויפהפה,‬
‫מקום בו הזמן קופא במקום.‬
‫כשאני שם למטה, אני מרגישה שאני חלק מהטבע.‬
‫ניתן לחשוב שאיכנס לפאניקה‬ ‫ואמהר לחזור לפני המים…‬
‫אבל במקום זאת, הגוף שלי נרגע,‬ ‫הלב שלי פועם לאט יותר.‬
‫כשאני צוללת, אני רגועה לחלוטין.‬
‫אין שום דבר לפחד ממנו.‬
‫רציתי לדעת כמה רחוק אוכל לצלול,‬ ‫מחור אחד למשנהו, בנשימה עצורה אחת.‬
‫רציתי לצלול מתחת לקרח‬ ‫למרחק רב יותר מכל אדם.‬
‫השיא שלי, שיא העולם לנשים, הוא 50 מטרים.‬
‫עברו שלוש שנים והשיא טרם נשבר.‬
‫אבל אוכל לצלול רחוק יותר.‬
‫אולי אוכל לשבור את שיא העולם לגברים,‬ ‫העומד על 80 מטרים.‬
‫צריך לחלק את הצלילה.‬ ‫אני מחלקת אותה לשלושה חלקים,‬
‫כך שיש לי שלושה שלבים בצלילה.‬
‫זה כמו כשלימדתי אותך לחכתוב חיבורים,‬ ‫כשהיית ילדה.‬
‫אני מבוגרת יותר, היא האחות הקטנה.‬
‫- אלינה מנינן -‬
‫קראנו לה "קופה".‬
‫אני תמיד זוכרת אותה עושה דברים מוזרים.‬
‫היא תמיד אומרת,‬ ‫"נשים יכולות לעשות את מה שגברים עושים".‬
‫כשאני חושבת, "אני אישה,‬ ‫אני לא צריכה לעשות את זה".‬
‫היא אומרת, "מה? מה זאת אומרת?‬
‫בואי נעשה את זה".‬
‫שיט קיאקים, רכיבה על אופנועים,‬ ‫רכיבת אופניים במורד.‬
‫והיא תמיד צריכה להתקדם עוד.‬
‫אז לא הופתענו כשמשהו השתבש.‬
‫נפלתי מהאופניים בדרכי מטה במדרון‬ ‫ושברתי את הרגל בצורה קשה.‬
‫הייתה סכנה לנמק ברגל‬ ‫והרופאים ביצעו בה ניתוח פסיוטומיה.‬
‫הניתוח גרם לכאבים עצביים קשים,‬
‫שגרמו לי לסבול מכאב כל הזמן.‬
‫גם לאחר שלוש שנים, הכאב העצבי לא פסק.‬
‫הכאב היה בלתי נסבל.‬
‫לא יכולתי לישון,‬
‫והרופאים לא הצליחו לעזור לי.‬
‫חשבתי שאשתגע.‬
‫אז שמעתי על טיפול בקור.‬
‫במהלך הטיפול, הרגל נמצאת במים קפואים.‬
‫בהתחלה, הטיפול עצמו גרם לי לכאב.‬
‫כאב לי כל כך עד שבכיתי.‬
‫אבל כשהתחלתי להתרגל למים הקרים,‬
‫הבחנתי בהשפעה חיובית לא רק על הפציעה עצמה,‬ ‫אלא גם ברוגע עמוק שהתפשט בגופי.‬
‫אפשר להתמכר להרגשה הזו.‬
‫הכאב העצבי התפוגג,‬ ‫והכנסתי למים גם את הרגל השנייה.‬
‫בסופו של דבר, הכנסתי את כל גופי למים.‬
‫הפציעה פתחה בפניי עולם חדש.‬
‫כדי לקבוע שיא חדש,‬ ‫אצטרך להתאמן כהוגן לקראת הצלילה.‬
‫אם לא אתכונן כמו שצריך,‬ ‫הניסיון הזה עלול להיות מסוכן מאוד.‬
‫במקרה הכי גרוע,‬ ‫המים הקרים עשויים לגרום לי לדום לב.‬
‫אם לא אצליח לחזור לפני המים בזמן,‬ ‫אוכל לאבד את ההכרה.‬
‫אז אני לעולם לא מתאמנת מתחת לקרח‬ ‫ללא ליווי של אחותי, אלינה.‬
‫בסדר?‬ ‫-בסדר.‬
‫בצלילה חופשית,‬ ‫הטעויות הגדולות הן טעויות מנטליות, לרוב.‬
‫אם איכנס ללחץ,‬ ‫יהיה לי קשה לפרש את האותות מגופי,‬
‫ולא אדע מתי לחזור לפני המים.‬
‫יש חשיבות גדולה לאימונים מנטליים.‬
‫זה היה כל כך קר! אני דולפת.‬
‫המים נכנסים לחליפה מאיפשהו.‬
‫איפה החור?‬ ‫-הנה הוא.‬
‫הצלילה הבאה,‬ ‫למרחק של 80 מטרים במים קפואים,‬
‫היא צלילה ארוכה.‬
‫לו יכולתי לבחור, הייתי אומרת,‬ ‫"אל תעשי את זה".‬
‫אבל היא נחושה לעשות זאת.‬
‫שתינו עוברות תהליך למידה.‬
‫בזמן שאני צריכה להתמודד עם הפחדים שלי,‬
‫אלינה צריכה להתמודד עם הפחדים שלה במקביל.‬
‫אני דואגת. אני לא רוצה שיקרה לה משהו.‬
‫אני לא רוצה לראות אותה מתעלפת.‬
‫לפעמים אני חושבת שמשהו עלול לקרות,‬ ‫ומדמיינת שאני נוסעת הביתה לבד, בלעדיה.‬
‫אנחנו מדברות על האפשרות הגרועה ביותר,‬
‫בגלל שאנחנו צריכים לדעת מהי.‬
‫אני מוכנה לזה, אפשר לומר.‬
‫לא הייתי רוצה לראות את זה,‬ ‫אבל אני אהיה שם.‬
‫היית מעדיפה שהיא לא תעשה את זה?‬
‫לא.‬
‫לא, אני חושבת…‬ ‫אני חושבת שהיא צריכה לעשות את זה.‬
‫היא אוהבת את זה, מה אוכל לומר?‬
‫- ינואר 2020‬ ‫שמונה שבועות לניסיון שבירת השיא -‬
‫השיא מוכר רק אם הצלילה נעשית בחליפת שחייה,‬ ‫מה שמציב שני אתגרים גדולים:‬
‫האם אוכל לעצור את נשימתי למרחק רב כזה,‬
‫תוך שאני נשארת רגועה במים הקפואים?‬
‫ברגיעה, הקור נחווה כקור ותו לא.‬
‫אפילו אם התחושה עזה, לא מדובר בכאב.‬
‫בסדר?‬
‫בסדר.‬
‫אבל כשאיני רגועה, הקור מקפיא.‬
‫הראש שלי כואב והכאב מתפשט למוחי,‬ ‫עד שאיני מצליחה לחשוב.‬
‫אני מאבדת תחושה בפנים.‬
‫הכאב חודר עמוק יותר ויותר דרך עורי.‬
‫כל שריר בגופי רוצה להימתח.‬
‫המפרקים שלי מתכווצים‬ ‫בניסיון להגן על עצמם.‬
‫אני מחליקה.‬ ‫-זה חלקלק וקר.‬
‫איך את מרגישה?‬ ‫-קר מאוד!‬
‫יש לי קשיי נשימה.‬
‫העור שלי צורב, כואב ושורף בכל מקום.‬
‫בסדר.‬
‫הצלילה יכולה להימשך עד שלוש דקות.‬
‫האפשרות היחידה היא להשלים עם הקור של המים.‬ ‫-את בסדר?‬
‫בסדר. כמה זמן?‬
‫מעל שתי דקות.‬
‫האצבעות שלי קפואות.‬
‫האימונים של יוהאנה מתקדמים היטב.‬
‫נעשה קר יותר, ויש לנו קרח,‬
‫אבל פחות מהרגיל לעונה.‬
‫זה מדאיג, מכיוון שדרוש לנו הרבה יותר קרח‬ ‫כדי לנסות ולשבור את השיא בחודש מרץ.‬
‫אבל היה נחמד להתאמן עם יוהאנה ו…‬
‫הקרח מדבר אלינו.‬
‫תמיד צילמתי את יוהאנה.‬
‫התחלנו לצלם כשהיינו בנות עשר בערך.‬ ‫הבאתי את המצלמה הראשונה שלי‬
‫והיא הייתה חייבת לדגמן עבורי.‬
‫הייתי אומרת, "קדימה, נצלם כמה תמונות,‬ ‫נלביש אותך ככה ונוכל לאפר אותך".‬
‫בדרך כלל, התמונות שלנו אומנותיות מאוד.‬
‫בגלל ששתינו אומניות,‬
‫אז איכשהו, אנחנו משלבות את הכול יחד.‬
‫כל זה מהווה אימון עבורה‬
‫והיא אומרת שזה יותר קשה מצלילה בקו ישר.‬
‫עשית פרצוף טיפשי.‬ ‫-ידעתי! זה צולם.‬
‫התמונה הזו יפה מאוד. יש בה משהו…‬
‫יש לנו ילדים וחשבונות לשלם כמו כולם,‬ ‫ושתינו עובדות.‬
‫אנחנו צריכות להתחשב בזה,‬ ‫כדי לעשות את מה שאנחנו עושות.‬
‫…קצת שבור.‬
‫באיזה גיל היה לי את השבר הראשון?‬
‫חמש? שלוש?‬
‫בגיל ארבע הייתי…‬
‫מאז שהייתי קטן,‬
‫היא תמיד עשתה דברים קיצוניים מאוד.‬
‫זה לא מדאיג או מלחיץ אותי.‬ ‫היא תמיד הייתה כזו.‬
‫- קספר נורדבלד‬ ‫בנה של יוהאנה -‬
‫אני מעדיף אותה על פני אימא שלא עושה כלום.‬
‫יהיה מגניב אם היא תשבור את השיא,‬ ‫אבל אני פשוט מקווה שלא יקרה לה שום דבר רע.‬
‫- פברואר 2020‬ ‫ארבעה שבועות לניסיון שבירת השיא -‬
‫אפילו עוד חמישה סנטימטרים של קרח.‬
‫אם הטמפרטורה תצנח מתחת לאפס,‬ ‫זה עשוי לקפוא.‬
‫אין טעם לנסות ללכת על שכבה דקה כזו.‬
‫כן, תראי, זה כבר חודר את הקרח.‬
‫זה עד כדי כך דק?‬
‫לא ניכנס ללחץ.‬
‫זו השנה השישית שלנו כאן, לדעתי.‬
‫ואף פעם לא נתקלנו במצב כזה.‬
‫נראה אם אצליח.‬
‫כמה קרח יש לך שם?‬
‫פחות מעשרה סנטימטרים והקרח גמיש מאוד.‬
‫- בטלפון: אנטרו יוקי‬ ‫מתאם הצלילה -‬
‫כמה מים יש על הקרח?‬ ‫-בין עשרה ל-12 סנטימטרים.‬
‫כן.‬ ‫-זה הרבה.‬
‫יש סיכוי שיהיה לנו קרח,‬ ‫אבל גם קיים סיכוי שלא יהיה לנו.‬
‫נראה.‬ ‫-200 ק"מ צפונה יש 30 סנטימטרים של קרח.‬
‫כן, נכון. אז נצטרך…‬ ‫-במקרה הכי גרוע…‬
‫אפשרות אחת היא למצוא מקום אחר בסוף פברואר.‬
‫אגם ולקיה עשוי להיות מקום טוב.‬
‫לפחות זה מקום יפה.‬
‫בארבעת השבועות הקרובים נדע לאן נלך.‬
‫כן. נהיה בקשר.‬ ‫-כן.‬
‫כן.‬ ‫-כן.‬
‫להתראות.‬ ‫-להתראות.‬
‫בדרך כלל בזמן הזה של השנה,‬ ‫יש לנו כפור, שלג וקרח.‬
‫אבל לא השנה.‬
‫השנה יורד רק גשם.‬
‫החוקים דורשים קרח בעובי של 30 ס"מ לפחות.‬
‫אין לנו כמות כזו כאן.‬
‫המצב עגום, יש לנו רק סנטימטר אחד של קרח.‬
‫זו הייתה שנה מוזרה מאוד באופן כללי.‬
‫זה היה חורף כל כך חם.‬ ‫אני לא זוכרת חורף חם כזה.‬
‫כמובן שאפשר לעבור צפונה‬ ‫ולנסות לשבור את השיא שם,‬
‫אבל לאקלים חם יותר יש משמעות גדולה,‬ ‫מעבר לניסיון שלי לשבור את השיא.‬
‫הבעיות שלי נראות חסרות חשיבות‬ ‫בהשוואה למצב הסביבתי שלנו.‬
‫בגלל שהמים לא קפאו בדרום,‬
‫ננסה לשבור את השיא בצפון פינלנד.‬
‫בחרנו אגם צלול מאוד,‬ ‫הנמצא בשמורת הוסה.‬
‫אני לא רוצה לשנות מקום.‬
‫אני רוצה לצלול במקום שאני מכירה.‬
‫אני רוצה לדעת כמה צעדים לצעוד לארוחת הבוקר‬
‫ומשם, כמה צעדים עד הסאונה‬ ‫ומהסאונה עד הפתח.‬
‫אני רוצה לדעת מתי מגיע הרגע האחרון‬ ‫לפני שעליי להתלבש בחליפת השחייה.‬
‫- אגם אולורי, הוסה‬ ‫צפון פינלנד -‬
‫אחרים יראו בזה רק שינוי מקום.‬
‫עבורי, זה משנה הכול.‬
‫שלום.‬ ‫-היי, שלום.‬
‫נעים מאוד, סוף סוף.‬ ‫-סוף סוף.‬
‫ראיתי תמונה שלך.‬ ‫-כן.‬
‫שלום, אני יוהאנה.‬
‫אלינה. היי.‬ ‫-כן. טפסה. שלום.‬
‫זהו אגם אולורי.‬
‫כן.‬ ‫-כן.‬
‫הוא יפהפה.‬
‫יפהפה.‬
‫קיבלתי רישומים של מה שביקשת.‬
‫כן.‬ ‫-כן.‬
‫שמי טאפאני לוונאן.‬
‫בדרך כלל כשאנו עובדים על פני האגם הקפוא,‬
‫תפקידי הוא לדאוג לביטחונם של האנשים‬ ‫ולשמירה על חייהם.‬
‫- טאפאני לוונאן‬ ‫מתאם מקומי -‬
‫אז אני מנסה להימנע מכניסה למים.‬
‫כשמסתכלים על הקרח ועל השלג,‬ ‫אפשר להבין איזה חורף היה לנו.‬
‫זה היה חורף חם מהרגיל בפינלנד.‬
‫יש שאומרים שמדובר במחזור טבעי,‬ ‫אבל אני כבר לא כל כך בטוח בזה.‬
‫עברו כל כך הרבה חורפים. הם לא רגילים.‬
‫כאן אפשר לראות את הקרח היציב.‬
‫זה מאפשר לנו לזהות את הנקודה בה האגם קפא.‬
‫אם תרצו לנהוג ברכב בשטח הזה,‬
‫זה האזור שאפשר לעשות זאת בבטחה.‬
‫אבל זה עדיין מסוכן,‬
‫לכן יש להשגיח בטבע כל הזמן,‬
‫אחרת תוכל למות במגרש הביתי שלך,‬
‫במקום בו שהית במשך 56 שנים.‬
‫ובוקר אחד, אתה תטבע.‬
‫אני לא בטוח במספרים, אבל…‬
‫כמה אנשים שוקעים דרך הקרח בשנה,‬ ‫אבל זו כמות גבוהה מדי.‬
‫שנלך לאורך כל הדרך?‬ ‫-בואו נראה.‬
‫נספור 81 מטרים מכאן.‬
‫אתה תעשה את זה. אני אעקוב אחריך.‬ ‫-אחת.‬
‫שתיים, שלוש, ארבע, חמש.‬
‫הצעדים שלך גדולים מדי!‬
‫יוהאנה לא מרגישה כל כך טוב.‬
‫היו לה כמה בעיות בחזה.‬
‫איזה זיהום, או משהו כזה.‬
‫אפילו במים חמימים,‬ ‫אם אתה חולה - אל תצלול.‬
‫במים קרים, חשוב אפילו יותר להיות במצב טוב.‬
‫שלושים ותשע, 40.‬
‫ואז עוד אחד.‬ ‫-כן.‬
‫רק ליתר ביטחון.‬ ‫-בטח.‬
‫כן. נכון.‬
‫הנה זה.‬
‫שם.‬ ‫-כן.‬
‫שמונים ואחת.‬
‫שמונים ואחד מטרים.‬
‫כן.‬
‫זה נראה רחוק מכאן, אבל האם זה מרגיש רחוק?‬
‫אני לא יודעת. אם לדעתך שם זו מחצית הדרך…‬ ‫-אני לא יודעת. אבל כשהולכים מהר…‬
‫אם הקרח עבה, אוכל לצאת מהקצה.‬
‫אלה כבר עשרה מטרים,‬ ‫ואז כבר אהיה קרובה לסוף!‬
‫היום זה לא נראה כל כך רחוק.‬
‫נכון, אבל כשתראי את החורים בקרח…‬ ‫-זה לא נראה רחוק, אבל עם החור זה ייראה…‬
‫רצינו לצלול באגם מוכר,‬ ‫במקום בו נכיר כל פרט.‬
‫כן.‬ ‫-כן.‬
‫אבל זה נראה כמו מקום נחמד.‬
‫המקומות האלה הם…‬
‫כשמשנים מקום…‬
‫אני צריכה לראות אם זה…‬
‫עצירה לצרכי הפקה.‬
‫אולי הרופאה מתקשרת ליוהאנה.‬
‫כן?‬
‫בסדר, כי יש לי שיעול משונה.‬
‫אז מה זה?‬
‫מה יכולה להיות הסיבה לזה?‬
‫מה דעתך? שאיכנס ללחץ? יש סיכוי שאמות?‬
‫אני לא מבינה.‬
‫עם מי לדבר? שאצור קשר עם מומחה לריאות?‬
‫כן. אני לא מבינה כל כך.‬
‫הם לא הצליחו לקבוע דבר על סמך בדיקות הדם.‬
‫ואמרו לי, "ביום שישי תראי את הרופא,‬
‫והוא… היא תתכנן את הצעד הבא".‬
‫מקום חדש מהווה שינוי גדול בתוכנית המקורית.‬
‫…אוכל לבוא ולבדוק את החור בקרח.‬
‫ועכשיו אנחנו צריכות להתמודד גם עם מחלה?‬
‫כן… אם יש בעיה בחזה, הצלילה מבוטלת.‬
‫נפגוש את הרופאה ונבדוק את צילומי הרנטגן,‬ ‫אבל אני דואגת.‬
‫צילומי הרנטגן הראו שטחים כהים בריאות,‬
‫והרופאה החליטה לבצע בדיקות נוספות.‬
‫שטחים כהים בצילום רנטגן‬ ‫עשויים להצביע על זיהום.‬
‫למרבה המזל, לא מדובר על סכנת חיים,‬
‫אבל צריך לבדוק את זה.‬
‫לפעמים נראה שברגע שפתרנו בעיה אחת,‬ ‫בעיה חדשה מתעוררת מייד.‬
‫פתרנו את עניין המיקום,‬ ‫אבל אז נתקלתי בבעיה רפואית.‬
‫לפני שהצלחנו לפתור את זה,‬ ‫בעיה גדולה יותר התפשטה בעולם.‬
‫סין אומרת שמספר האנשים שנדבקו‬ ‫בווירוס מסתורי בדרכי הנשימה,‬
‫שולש במהלך סוף השבוע.‬
‫ארגון הבריאות העולמי‬ ‫קרא לווירוס בשם הרשמי "COVID-19".‬
‫אירועים המוניים,‬ ‫כולל אירועי ספורט, מבוטלים,‬
‫ובתי הספר והאוניברסיטאות נסגרו,‬ ‫והציבור מתבקש להישאר בבתים.‬
‫הכול בוטל,‬
‫כולל הניסיון שלי לשבור את השיא.‬
‫- מרץ 2021‬ ‫כעבור שנה -‬
‫- אגם אולורי, הוסה‬ ‫צפון פינלנד -‬
‫מה ארזת הפעם?‬
‫את כל ציוד הצילום שלי.‬
‫את כל ציוד הצילום?‬ ‫-כן!‬
‫כי חשבתי שנוכל…‬
‫זו הייתה שנה מאתגרת,‬ ‫וסדר העדיפויות שלי השתנה לחלוטין.‬
‫כשיש "דברים אמיתיים" שצריך לדאוג להם,‬
‫כמו הקוביד, וכל שאר הדברים שקרו השנה…‬
‫זו חוויה מעצבת שמפגישה אותך עם המציאות‬
‫ומזכירה לך מה חשוב באמת.‬
‫יש לי מזל שניתנה לי הזדמנות שנייה לנסות.‬
‫בשנה שעברה התאמנתי הרבה,‬ ‫והייתי בטוחה מאוד לפני ניסיון שבירת השיא.‬
‫אבל במהלך מגפת הקורונה,‬ ‫בריכות השחייה נסגרו.‬
‫בכנות, אני מרגישה שהתאמנתי מעט מדי.‬
‫למרבה המזל,‬ ‫לא נמצאה בעיה רצינית בריאותיי,‬
‫והרופאה אישרה לי להמשיך באימונים.‬
‫אבל במהלך אימוני החורף,‬ ‫לא הצלחתי ליהנות מהקור.‬
‫לא יכולתי להירגע. לא רציתי להתאמן.‬
‫ניסיתי לזכור שהרגשתי טוב בעבר, במים הקרים,‬
‫אבל לא הצלחתי לאחוז בתחושה הזו בראשי.‬
‫אבל בנקודה הזו, לא הגיוני לוותר,‬
‫אז אני צריכה לעצור ולחשוב שוב‬ ‫מדוע החלטתי לנסות לשבור את השיא.‬
‫כשמביטים ביוהאנה שוחה, זה נראה קל,‬
‫בגלל שהיא שחיינית יעילה ומהירה מאוד.‬
‫אבל כשרוצים לקחת ציוד ולצלם אותה,‬ ‫הכול מסובך יותר.‬
‫- ז'אן-שארל גרניון‬ ‫צלם תת-מימי -‬
‫לא נוכל לבחור בציוד צלילה רגיל,‬
‫בגלל שהוא יקפא.‬
‫טמפרטורת המים קרובה לשתי מעלות,‬
‫ובזכות החליפה העבה מאוד, לא קר לנו מדי,‬
‫אבל החלק הכי גרוע הוא האצבע. זה כואב מאוד.‬
‫החלטנו להתנתק מהסביבה,‬
‫ולשם כך דרוש הרבה ציוד והרבה אנרגייה,‬
‫אבל יוהאנה מקבלת את הקור,‬
‫וזה גורם לכול להרגיש טהור מאוד.‬
‫איזה לילה קסום.‬
‫כל כך יפה פה.‬
‫לפני שנה, תכננתי לצלול לאורך 80 מטרים,‬
‫בידיעה שכל תוצאה מעבר ל-50 מטרים‬ ‫תהווה שיא עולם חדש לנשים.‬
‫אבל היום שיא העולם לנשים עומד על 70 מטרים,‬
‫כמו גם צלילה שלא הוכרה, לאורך 102 מטרים.‬
‫זה די רחוק…‬ ‫-הרבה מים קרים.‬
‫האנשים סביבי מתמקדים בשיאים החדשים‬ ‫ובמרחקים החדשים.‬
‫קל להרהר ולחשוב,‬ ‫"האם אוכל לשבור גם את השיאים האלה?"‬
‫אבל לא אוכל להתמקד בזה‬ ‫או במטרה של 103 מטרים.‬
‫אני צריכה לעשות את הצלילה הכי טובה שלי.‬
‫במשך שנתיים היא חשבה על זה,‬ ‫"אני מוכרחה לעשות את הצלילה הזו".‬
‫זה מפחיד עבורה.‬
‫אבל זה מפחיד גם אותי.‬
‫יש סיבה שאיש לא צלל למרחק הזה בעבר.‬
‫אני יודעת‬ ‫שאם אראה שהיא תמשיך מעבר ל-82 מטרים,‬
‫אני איכנס ללחץ.‬
‫למען האמת, אני רק רוצה שזה ייגמר כבר.‬
‫נלך לישון.‬
‫- מרץ 2021‬ ‫יום ניסיון שבירת השיא -‬
‫טוב, זה המסלול.‬ ‫החור הראשון נמצא לאחר 20 מטרים,‬
‫החור הבא נמצא במרחק 40 מטרים, ואז 60.‬
‫ואז 71, 82, 93, והחור האחרון -‬ ‫במרחק 103 מטרים.‬
‫- אנטרו יוקי‬ ‫מתאם הצלילה -‬
‫כשיוהאנה תעלה אל פני המים,‬ ‫יש לשמור על שקט.‬
‫היא צריכה לסמן שהיא בסדר‬ ‫ולהישאר במצב זה למשך 20 שניות בעצמה.‬
‫לאחר מכן, אודיע על החלטת השיפוט‬ ‫כשאחשוף את הכרטיס שברשותי.‬
‫ואז נסיים.‬ ‫-אז נסיים.‬
‫כן.‬
‫המרחק שהיא מתכננת לשחות‬ ‫הוא מרחק בו הגוף נכנס למצב של היפותרמיה…‬
‫- ד"ר מריה הלינגר‬ ‫רופאה מלווה -‬
‫מצב בו חום הגוף הוא פחות מ-35 או 34 מעלות.‬
‫במקרה הגרוע ביותר, היא עשויה לקבל דום לב.‬
‫- פרמדיק -‬
‫אז נצטרך לטפל בה באמבולנס‬
‫ולפנות אותה לבית חולים בהקדם האפשרי.‬
‫חמש דקות.‬
‫דקה אחת.‬
‫שלושים שניות.‬
‫עשר.‬
‫חמש, ארבע, שלוש, שתיים, אחת. זמן לעצור!‬
‫עשרים מטרים!‬
‫ארבעים מטרים!‬
‫שישים מטרים!‬
‫שבעים ואחד!‬
‫שמוניים ושניים!‬
‫תשעים ושלושה!‬
‫מאה ושלושה!‬
‫כרטיס לבן!‬
‫היא הייתה מדהימה.‬
‫לקראת הסוף פקפקתי מעט,‬
‫בגלל שהיא שחתה לאט מאוד.‬
‫קיוויתי מאוד שהיא לא תתעלף לפני הסוף,‬
‫אבל הצלילה הייתה פשוט מושלמת.‬
‫אני חושב שהיא שייכת למקום הזה.‬
‫המים גבוהים והיא באמצע וזה יפהפה.‬
‫אין ספק. זה יפהפה.‬
‫זו הייתה דרך ארוכה.‬
‫עכשיו לא תצטרכי לצלול יותר.‬
‫זו הייתה הפעם האחרונה.‬ ‫-אלינה!‬
‫לעולם לא. היא לא צריכה לצלול שוב.‬ ‫זה נגמר.‬
‫לעולם לא אצטרך לדאוג יותר.‬
‫השנה הזו הזכירה לי מה חשוב באמת.‬
‫לבלות זמן עם האנשים שאני אוהבת‬ ‫ולעשות דברים יחד.‬
‫לו הייתי עושה זאת לבד, לא הייתי מצליחה.‬
‫וזה לא משנה איזה שיא שברתי.‬
‫מכיוון שלמדתי משהו חדש‬ ‫ודחפתי את עצמי אל מעבר לקצה,‬
‫זו המציאות החדשה שלי כעת.‬
‫לא צריך לוותר רק בגלל שנתקלים בקושי.‬
‫זו הדרך היחידה בה נלמד דבר חדש על עצמנו.‬
‫תרגום כתוביות: גיא ברדך‬